open-index/open-wikipedia-markdown huggingface dataset:
צד ג' צד ד'

**צד ג' צד ד**' הוא אלבום הסולו העשירי של המוזיקאי והזמר הישראלי מתי כספי, שיצא ב-1987.
## הפקה
אלבום זה הוא חלק מסדרת אלבומים שהחל באלבום "צד א' צד ב'" שיצא ב-1978. כמו קודמו בסדרה, גם אלבום זה מסכם פרק ממושך במהלכו הלחין כספי עשרות שירים למבצעים מגוונים, ורוב השירים באלבום זכו להצלחה רבה בגרסתם המקורית. באלבום זה כיוון כספי לעבד ולבצע מחדש שירים שזוהו עד עכשיו עם המבצעים ולאו דווקא עם מלחינם.

השיר הוותיק באלבום הוא "חלומות שמורים" שהלחין כספי להצגה "לילי גם" בשנת 1973 ובוצע על ידי יזהר כהן. שיר נוסף בעל ותק הוא "ימי בנימינה", שנכתב באמצע שנות השבעים לאלבומה של חוה אלברשטיין "כמו צמח בר". בנוסף, באלבום שני שירים מתוך אלבומה של גלי עטרי "ממריאה ברוח": "עוד יום" ו"הייתי אומרת". השירים הבולטים ביותר מתוך האלבום, ואולי מהשירים המצליחים ביותר שכתב כספי, הם "לקחת את ידי בידך" ו"מישהו", שהופיע בפסטיבל הזמר והפזמון 1978. שניהם זכו לפרסום רב בגרסתם המקורית באלבום הבכורה של יהודית רביץ. שירים אלה הפכו לשירים מבוקשים בהופעותיו של כספי, והוא אף ביצע אותם מספר פעמים בהופעות משותפות עם יהודית רביץ בשנים האחרונות.

השיר הפותח, "לא טוב היות האדם לבדו", בוצע במקור על ידי דני ליטני ויהודית רביץ. יהודית רביץ אף הקליטה אותו לאחד מאלבומיה בביצוע שלה בלבד.
השיר בוצע באחת ההופעות בהן השתתף כספי: במסגרת תוכנית על הקיבוץ ששודרה בערוץ הראשון, הוצב פסנתר כנף לבן בתוך הרפת של קיבוץ משמרות ומתי ניגן את השיר לפרות.

השיר "קולות השדה" בוצע במקור על ידי להקת פיקוד מרכז, השיר "כמעט טוב" בוצע במקור על ידי נורית גלרון, ואילו השיר "אשה" בוצע בעבר על ידי חני ליבנה באלבום שלם שהפיק ועיבד עבורה מתי כספי.

על עטיפת האלבום מצולם כספי יושב לפני בד ורוד ענק ממדים הנראה פשוט למראה אך בגב האלבום מוצגת הערכות המנופים המסובכת שנדרשה להקמתו.

צוות הנגנים באלבום הוא הצוות הקבוע, פחות או יותר, שעבד עם כספי באותה תקופה: חיים רומנו בגיטרות חשמליות, קובי כהן בגיטרה בס, דריו מלכי בסינתיסייזר וז'אן פול זימבריס בתופים. בנוסף השתתפו לואיס קרלוס דה-פאולה בכלי הקשה, וכן נגני כלי מיתר וכלי נשיפה. האלבום הוקלט באולפני טריטון בנובמבר 1987.

שני האלבומים הקודמים בסדרה זו הם:
* "צד א' צד ב'" – אלבום שיצא בשנת 1978, וגם הוא כולל גרסאות של כספי לשירים שהלחין למבצעים אחרים
* "צד נוסף" – אלבומו הרביעי של כספי שיצא בשנת 1980 והוקדש לשירי ילדים

## רשימת השירים

## קרדיטים
* מתי כספי – עיבודים, לחנים, שירה, גיטרה בס, תופים, כלי הקשה, קלידים
* דוד אלהרר – הפקה, ניהול
* חיים רומנו – גיטרות (חשמלית, אקוסטית)
* קובי כהן – גיטרה בס
* דריו מלכי – סינתיסייזר
* גורי אגמון, מורטון קם – סקסופון, קלרינט
* ז'אן פול זימבריס – תופים
* לואיס קרלוס דה-פאולה – כלי הקשה
* אלחנן ברגמן ויעקב מנוה – צ'לו
* לירון רינות, שי סביר – טרומבון
* דני מוסקו, אברהם פלדר – חצוצרה
* אברהם לבנטל, מאירה הרשקו – ויולה
* יצחק מרקובצקי, אליקים זלצמן, קלמן לוין, רוברט מוזס – כינור ראשון
* אדריאנה אהרונוביץ, אליזבת קרופניק, אמה קיכלמן, מרינה דורמן – כינור שני
* יעקב מורנו – הקלטות
* שחר צרפתי – טכנאי הקלטות
* האלבום הוקלט באולפני טריטון בנובמבר 1987
* מיכה קירשנר – צילום תמונת עטיפה
* פיליפ בולקיה – עיצוב עטיפה

## קישורים חיצוניים

* צד ג' צד ד' באתר האינטרנט של מתי כספי

קטגוריה:אלבומי מתי כספי
קטגוריה:אלבומי המשך
קטגוריה:אלבומים בעברית
קטגוריה:אלבומי חברת הד ארצי
קטגוריה:אלבומים שהופקו על ידי מתי כספי
קטגוריה:אלבומים שהוקלטו באולפני טריטון
ג'ייקוב אלורדי

**ג'ייקוב נת'ניאל אלורדי** (באנגלית: **Jacob Nathaniel Elordi**; נולד ב-26 ביוני 1997) הוא שחקן ודוגמן אוסטרלי. נודע בזכות תפקידו בתור נואה פלין בסדרת הסרטים "דוכן הנשיקות" (2018-2021), וכן בתור נייט ג'ייקובס בסדרת הדרמה "אופוריה" (2019–הווה). הוא כיכב בסרטי קולנוע שגם הביאו לו הכרה כמו "סלטברן" (2023), "פריסילה" (2023), "הוא הלך לשם" (אנ') (2023), "פרנקנשטיין" (2025), "אנקת גבהים" (2026), "שני לבבות" (אנ') (2020) ועוד רבים.

## ביוגרפיה
אלורדי נולד בעיר בריזבן שבאוסטרליה למשפחה נוצרית-קתולית.

משפחתו ממוצא בסקי, צרפתי, ספרדי, ארגנטינאי, דני, אנגלי, אירי וסקוטי.

אלורדי התחנך בבתי ספר תיכון קתוליים. בשנת 2015 סיים את לימודיו בבית הספר התיכון.

## קריירה
תפקיד המשחק הראשון שלו היה בהפקת תיאטרון מקומית למחזמר "Seussical". הופעת הבכורה הקולנועית שלו הייתה בגיל 17, כניצב בסרט "שודדי הקאריביים: נקמתו של סלזאר".

אלורדי זכה לחשיפה משמעותית בעקבות תפקידו הראשי כנואה פלין בסרט הנעורים של נטפליקס "דוכן הנשיקות", שיצא לאור ב-11 במאי 2018.

ביוני 2018 נודע כי אלורדי צפוי לככב בעיבוד האמריקאי לסדרה הישראלית "אופוריה". הסדרה עלתה לראשונה ברשת הטלוויזיה האמריקאית HBO ב-16 ביוני 2019. HBO חידשו את הסדרה לעונה שנייה, אך בשל מגפת הקורונה הושהתה הפקת הסדרה.

בחודש מאי 2020 השתתף אלורדי בפרק בסדרת הרשת "Acting for a Cause", בו השתתף בהקראה של הרומן "גאווה ודעה קדומה" מאת ג'יין אוסטן לצד מדליין פטץ'. הוא ביצע את תפקידו של מר דארסי.

בפברואר 2019 נודע כי הוא צפוי לחזור ולגלם את דמותו של נואה פלין בסרט ההמשך "דוכן הנשיקות 2".

בנוסף להיותו שחקן, אלורדי הוא גם תסריטאי.

הסרט "דוכן הנשיקות 2" יצא לאור בנטפליקס ב-24 ביולי 2020. ימים בודדים לאחר צאת הסרט נודע כי סרט ההמשך, "דוכן הנשיקות 3", בתהליכי פוסט-פרודקשן וצפוי לצאת בשנת 2021. ב-16 באוקטובר 2020 יצא לאור הסרט הרומנטי "שני לבבות" בכיכובו של אלורדי לצד השחקנית טירה סקובי. הוא משחק בסרט "מים עמוקים" לצד בן אפלק ואנה דה ארמס שעתיד לצאת לאקרנים בשנת 2022.

אלורדי היה פרזנטור למותגי הלבשה כגון קלווין קליין והופיע על שערי מגזינים רבים, בהם V, VMan ו-GQ.

בספטמבר 2024, פורסם כי מרגו רובי ואלורדי יככבו בעיבוד של אמרלד פנל לרומן הקלאסי "אנקת גבהים" מאת אמילי ברונטה. רובי תגלם את דמותה של קתרין ארנשו, ואלורדי יגלם את הית'קליף. הסרט צפוי להתחיל צילומים ב-2025 בבריטניה.

## חיים אישיים
אלורדי הכיר את השחקנית האמריקאית-יהודייה ג'ואי קינג, בתחילת שנת 2017 בעת שצילמו את הסרט "דוכן הנשיקות" בו כיכבו זה לצד זו. באוגוסט 2017 אישרו כי הם במערכת יחסים, אולם בשלהי 2018 נפרדו השניים.

בשנים 2019-2020 ניהל מערכת יחסים של שנה עם השחקנית זנדאיה, אותה הכיר על סט הצילומים של "אופוריה".

בספטמבר 2020 החל במערכת יחסים עם הדוגמנית קאיה גרבר, אך הם נפרדו בנובמבר 2021.

מדצמבר 2021 עד לאוגוסט 2025, אלורדי היה בזוגיות של 4 שנים יחד עם היוטיוברית אוליביה ג'ייד.

## פילמוגרפיה
### קולנוע

### טלוויזיה

## פרסים ומועמדויות

### הופעות ברשימות

* 2025: פורבס 30Under30

## קישורים חיצוניים

* 

* 

## הערות שוליים

קטגוריה:שחקני קולנוע וטלוויזיה אוסטרלים
קטגוריה:דוגמנים אוסטרלים
קטגוריה:אוסטרלים שנולדו ב-1997
אל-ויזיה

**אל-ויזיה** (בערבית: **الويزية**) היה כפר ערבי בנפת צפת. רוב תושבי הכפר היו חקלאים בדואים. הכפר חרב במהלך מלחמת העצמאות.

## מיקום הכפר
הכפר היה ממוקם 8.5 קילומטר צפון מזרחית לצפת. הכפר נמצא דרומית מזרחית לחורבת ירדה.
## היסטוריה
במפקד אוכלוסין 1922 של ארץ ישראל שערכו הבריטים, היו באל-ויזיה 30 תושבים, כולם מוסלמים.

בשנת 1945 התגוררו בכפר מאה תושבים מוסלמים. שטח הכפר באותה עת היה 6,361 דונם. מתוכם השתמשו הערבים ב-795 דונמים לחקלאות וב-1,623 דונם נוספים לבנייה 2,114 דונם סווגו כ"בלתי ניתנים לטיפול". הכפר נהרס במהלך מלחמת העצמאות ב-1 במאי 1948, על ידי הגדוד הראשון של הפלמ"ח, במסגרת מבצע יפתח.
## קישורים חיצוניים

* ברוך הבא לאל-ויזיה
* סקר פלסטין המערבית, מפה 4: רשות העתיקות, המפקח בוויקימדיה

## הערות שוליים

קטגוריה:קהילות ויישובים ערביים שנחרבו במלחמת העצמאות
קפה פושקין

**קפה פושקין** (ברוסית: **Кафе Пушкинъ**) הוא שמה של מסעדה במוסקבה, שנוסדה ב-1999 בידי אנדרי דלוס.

## היסטוריה
המסעדה, שנפתחה על ידי המסעדן אנדריי דלוס בשנת 1999, מתמחה במנות מהמטבח האצילי הרוסי. פנים האולמות מיוצר בסגנון ההיסטורי של המאה ה-19. המנהל הראשון של המסעדה הוא אלכסנדר זייצב, השף הוא אנדריי מחוב.

ההערכה היא ששמה של המסעדה נוצר בהשראת השיר "Nathalie" מאת הזמר ז'ילבר בקו, בו שר על מוסקבה, על הכיכר האדומה, על אהבתו לילדה רוסית ושוקולד חם ב-Café Pouchkine.

שלושת האולמות העיקריים של המסעדה - "בית מרקחת", "ספרייה" ו-"אינטרסול" - מייצגים חדר מהמאה ה-19 עם אוסף גדול של עתיקות. אחת האטרקציות העיקריות של הבית היא הספרייה הגדולה. הוא מאכלס מהדורות מהמאה ה-18 עד תחילת המאה ה-20.

## קישורים חיצוניים

*  

## הערות שוליים

קטגוריה:מוסקבה: מסעדות
GirlsDoPorn

**GirlsDoPorn** היה אתר סרטי פורנוגרפיה שפעל בין השנים 2009 ל-2020, והיה אחד הגדולים מסוגו שפעלו בארצות הברית. האתר הציג מבחני בד של נשים שלא הופיעו בסרטים פורנוגרפיים לפני כן. סרטונים אלו שותפו גם באתרים פורנוגרפיים נוספים.

## היסטוריה
האתר הוקם בשנת 2009 על ידי מייקל ג'יימס פראט ומת'יו וולף, זוג חברי ילדות מניו זילנד שעסקו בהפקת סרטים פורנוגרפיים. הם נהגו לפרסם מודעות דרושים לעבודת דוגמנות, והציעו לנשים שפנו אליהם להגיע למשרדי החברה בסן דייגו על חשבונם. לאחר שהנשים הגיעו אליהם הן הבינו שלא מדובר בצילומי דוגמנות כפי שנאמר להן, אלא בצילומי סרטים פורנוגרפיים. חלקן אף נכלאו והוכרחו להצטלם בניגוד לרצונן.

בשנת 2016 הגישו 22 נשים שנפגעו מפעילות החברה תביעה כנגדה.

על פי דיווחי הקורבנות וחומר התביעה נגד החברה, הנשים המתוארות עברו מניפולציות, שיקרו להן, קיבלו מריחואנה או סמים אחרים או אולצו פיזית לקיים יחסי מין. בנובמבר 2019, שישה אנשים המעורבים באתר הואשמו בסחר במין בכוח, הונאה וכפייה. סרטונים רשמיים של החברה נצפו למעלה ממיליארד פעמים, ונצפו כ-680 מיליון פעמים באתר הפורנוגרפי Pornhub. הערוץ הרשמי של החברה היה בין 20 הנצפים ביותר של האתר. גם עותקים פיראטיים של הסרטונים הפורנוגרפיים נצפו מאות מיליוני פעמים. על פי התביעה נגד החברה, ניתן היה למצוא את סרטי הפורנוגרפיה באתרי הפורנוגרפיה לפחות עד דצמבר 2020. בינואר 2020 מפעילי האתר נמצאו אשמים וחויבו בפיצויים בסך 13 מיליון דולר, והורדת האתר מן הרשת.

ביולי 2022 הואשם אחד ממפעילי האתר, מתיו וולף, בעבירות סחר במין, הונאה וסחיטה, ופתיחת משפטו תוכננה ל-10 באוקטובר 2022. מפעיל האתר הנוסף, מייקל ג'יימס פראט, נכלל ברשימת הנמלטים המבוקשים ביותר על ידי ה-FBI מספטמבר 2020 ועד למעצרו במדריד שבספרד בדצמבר 2022.

## ראו גם
* מישהו ער?

## קישורים חיצוניים
* 
* 
* FBI Seeks Public Assistance in Locating Sex Trafficking Suspect Engaged in Producing Child Pornography

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אתרי אינטרנט אמריקאיים
קטגוריה:אתרי אינטרנט פורנוגרפיים
קטגוריה:אונס
קטגוריה:אלימות מינית
קטגוריה:אלימות נגד נשים
קטגוריה:פשעים נגד ילדים
קטגוריה:התעללות מינית
קטגוריה:עבירות מין
SOR NC 18

**SOR NC 18** הוא אוטובוס מפרקי (אוטובוס ארוך) בשירות עירוני, מתוצרת יצרנית האוטובוסים הצ'כית **SOR Libchavy**  (שם רשמי: "SOR Libchavy spol. s r.o") אשר יוצר בין השנים 2015–2008 בצ'כיה

## מאפיינים
* דגם "SOR NC 18" מוגדר כ"אוטובוס ארוך" ("אוטובוס מפרקי"). "אוטובוס מפרקי" הוא אוטובוס המחולק לשני מקטעים או יותר, המחוברים זה לזה באמצעות מפרק מסתובב. המפרק מקטין את רדיוס הפניות של האוטובוס הארוך ומאפשר לאוטובוס הארוך יכולת תמרון למרות אורכו
* מספר מושבים: 59 מושבים / 86 נוסעים בעמידה, סך הכל 145 נוסעים
* 3 דלתות כניסה (פריסת דלת: 2-2-2)
* גובה רצפה מקרקע - 32 ס"מ, אוטובוס נמוך-רצפה
* יחידות מדגם "SOR NC 18" יוצאו לפולין ולגרמניה

## גלריה

קובץ:Autotec 2010 - 82.JPG | דגם "SOR NC 18", שנת 2010
קובץ:Autotec 2010 - 83.JPG | דגם "SOR NC 18", שנת 2010
קובץ:Pardubice, autobusové nádraží, kloubový SOR ve výstupní zastávce.jpg | דגם "SOR NC 18"
קובץ: Horní Jelení, Miroslavská, linkový autobus.jpg| דגם "SOR NC 18"
קובץ:Smíchovské nádraží, NAD za vlak, SOR NC 18 na lince S1, zezadu.jpg | דגם "SOR NC 18"


## ראו גם
* SOR B 7,5
* SOR B 9,5
* SOR BN 9,5
* SOR NB 18
* SOR NS 18

## קישורים חיצוניים

* 
* אתר היצרן SOR

## הערות שוליים

קטגוריה:דגמי אוטובוסים
קטגוריה:אוטובוסים מפרקיים
קטגוריה:כלי רכב שהושקו ב-2008
קטגוריה:כלי רכב המיוצרים בצ'כיה
קטגוריה:כלי רכב 6 גלגלים ויותר
קטגוריה:כלי רכב מנוע אחורי
יחסי הונגריה–קרואטיה

ממוזער|שגרירות קרואטיה בבודפשט
**יחסי הונגריה–קרואטיה** הם יחסי החוץ בין הונגריה לבין קרואטיה. אורך גבול המדינה בין המדינות הוא 348 ק"מ.

## היסטוריה
בראשית המאה ה-10 הוקמה ממלכת קרואטיה, אשר מאוחר יותר השתלטו עליה ההונגרים, ובתחילת המאה ה-12 היא הפכה לחלק מממלכת הונגריה. במשך מאות שנים שהייתה נתונה לשלטון הונגרי, שמרה הישות הקרואטית על אוטונומיה. במאה ה-16 כבשה האימפריה העות'מאנית את רוב שטחי קרואטיה, ועל החלק הנותר השתלט בית האבסבורג כממלכת קרואטיה ההבסבורגית. בסוף המאה ה-17 הצליחה האימפריה ההבסבורגית לכבוש את האזורים שהיו קודם לכן בשליטת העות'מאנים. בשנת 1918 הצטרפה קרואטיה לחבלים נוספים באזור מערב הבלקן, ואלו ייסדו יחד את ממלכת הסרבים, הקרואטים והסלובנים, אשר שמה שונה מאוחר יותר לממלכת יוגוסלביה. במהלך מלחמת העולם השנייה לחמו הקרואטים וההונגרים לצד גרמניה הנאצית כחלק ממדינות הציר.

ב-18 בינואר 1992 כוננו שתי המדינות יחסים דיפלומטיים, אחרי שקרואטיה זכתה בעצמאות מיוגוסלביה. בשנת 1992 הכירה הונגריה בעצמאות קרואטיה יחד עם שאר הקהילה הכלכלית האירופית, וצידדה גם בקרואטיה במהלך מלחמת העצמאות של קרואטיה. בשנת 2012 מחזור הסחר בין המדינות הסתכם בכמיליארד דולר, בעיקר מיצוא הונגריה לקרואטיה. תיירים הונגריים תורמים תרומה משמעותית למגזר התיירות הקרואטי: בשנת 2009 ביקרו בקרואטיה 323,000 אזרחים הונגרים, כולל ראש הממשלה ויקטור אורבן. קרואטיה והונגריה חתמו על 96 הסכמים בילטרליים, והן חברות נאט"ו והאיחוד האירופי.

ב-17 באוקטובר 2015 סגרה הונגריה את הגבול עם קרואטיה על מנת למנוע ממהגרים מסוריה, אפגניסטן וכדומה לעבור במדינה כדי להגיע למערב אירופה.

## נציגויות דיפלומטיות
* הונגריה מחזיקה בקרואטיה שגרירות בזאגרב ו-3 קונסוליות בדוברובניק, אוסייק וספליט.
* קרואטיה מחזיקה בהונגריה שגרירות בבודפשט ו-2 קונסוליות בנג'קניז'ה ופץ'.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מועדון ספורט גונש

**מועדון ספורט גונש** (בטורקית: **Güneş SK**) היה מועדון ספורט טורקי שבסיסו באיסטנבול, טורקיה. נוסד באוקטובר 1933 מתוך גלאטסראיי והיו להם אותם צבעים: צהובים ואדומים. שמו של המועדון היה *אטס-גונש* (מטורקית: "להבת שמש") בתחילה, שהפכה במהרה לגונש. הם היו אחת הקבוצות החזקות בשנות השלושים, לאחר שזכו את ליגת הכדורגל של איסטנבול בעונת 1937–1938 ובליגה הלאומית בעונת 1938.

## היסטוריה
סכסוכים בתוך המועדון של גלאטסראיי, שהחלו תחילה בשנים 1929–1930, הגיעו לשיאם בשנת 1933. לאחר שנאסר על גורם רשמי אחד מהמועדון, הוחמר מצב הדברים וכמה פקידים ואנשי מועדון נוספים התפטרו כתוצאה מכך. בסופו של דבר התפטר יוסוף זייה אוניש, שכיהן כיו"ר המועדון, גם הוא באותה שנה מאותן סיבות. 25 החברים שעזבו את המועדון תכננו להקים מועדון חדש. התוכנית יצאה לפועל באוקטובר 1935 עם מינוי סבת עבאס כנשיא הראשון. השם *גונש* ("שמש") הוצע על ידי מוסטפא כמאל אטאטורק.

לאחר תקופה קצרה בלבד, מועדון גונש זכה להצלחה ניכרת והפך ליריב של המועדונים הגדולים באיסטנבול. מכיוון שגונש כלל כמה מחברי גלאטסראיי לשעבר, התפתחה יריבות מיוחדת בין שתי הקבוצות. הם חוו את תור הזהב שלהם בעונת 1937–1938, כשזכו גם באליפות איסטנבול ובאליפות הליגה הלאומית. באותה שנה, רק חמש שנים לאחר הקמתו, המועדון התפרק באופן בלתי צפוי.

ב-20 במרץ 1938 השיגה גונש את הניצחון הגבוה ביותר של המועדון נגד גלאטסראיי כשהביסה אותם 7–0 באצטדיון טקסים. זהו הפרש השערים הגבוה ביותר במשחק כדורגל בין שני המועדונים והתבוסה הגבוהה ביותר בתולדות גלאטסראיי בתחרויות ביתיות.

## תארים
* **הליגה הלאומית הטורקית**
** **זכייה (1):** 1938
* **ליגת הכדורגל של איסטנבול**
** **זכייה (1):** 1937/38

## הערות שוליים

קטגוריה:איסטנבול: ספורט
קטגוריה:קבוצות כדורגל שהוקמו ב-1935
יחסי מקסיקו–סנגל

[ממוזער|[נשיא מקסיקו אנריקה פניה נייטו נפגש עם שגריר סנגל, 2017]]
**יחסי מקסיקו–סנגל** הם היחסים הבילטרליים שבין המדינות המקסיקניות המאוחדות לבין רפובליקת סנגל. שתי המדינות חברות ב־G15, פורום שהוקם בוועידת המדינות הלא-מזדהות.

## היסטוריה
באפריל 1960 קיבלה סנגל עצמאות מצרפת. ב-1961 שלחה מקסיקו משלחת נשיאותית שביקרה במדינה, שמשימתה הייתה להכין את הקרקע לייסוד יחסים דיפלומטיים בין המדינות, דבר שאכן קרה ב-10 במאי 1962.

במאי 1975, ביקר נשיא סנגל, לאופולד סדאר סנגור במקסיקו. במהלך ביקורו במקסיקו, נחתם הסכם לשיתוף פעולה תרבותי ומדעי, והסכם נוסף לשיתוף פעולה טכנולוגי. ביולי אותה שנה ערך נשיא מקסיקו לואיס אצ'ווריה אלברס, והפך לנשיא המקסיקני הראשון שביקר באפריקה.

ב-1991 סגרה מקסיקו את השגרירות שלה בסנגל, ושנתיים אחר כך פתחה את קונסוליה בדקר. במרץ 2002, ביקר נשיא סנגל עבדוליי ואד במקסיקו ובעיר מונטריי והשתתף בוועידה בינלאומית לפיתוח.

## סחר
בשנת הסתכם הסחר בין המדינות בכ-28 מיליון דולר. הייצוא העיקרי של מקסיקו לסנגל כלל מכונות, מוצרי חשמל וכדומה, ואילו סנגל ייצאה למקסיקו סחורות דוגמת אילמניט, זירקון ועוד.

## קישורים חיצוניים

* Consulate of Mexico in Dakar
* 
* 

## הערות שוליים

קטגוריה:ערכים ללא קטגוריות פיזיות - יחסי חוץ
יחסי יפן – סיירה לאון

**יחסי יפן–סיירה לאון** הם היחסים הדיפלומטיים הרשמיים שבין **[[יפן]]** לבין **[[סיירה לאון|הרפובליקה של סיירה לאון]]**.

## סקירה כללית
בין יפן לבין הרפובליקה של סיירה לאון מתקיימים יחסים דיפלומטיים רשמיים. היחסים הדיפלומטיים הרשמיים שבין יפן לבין הרפובליקה של סיירה לאון כוננו ב-27 באפריל 1961, יום הכרתה של יפן בעצמאות סיירה לאון.

## ביקורים רמי דרג
### מסיירה לאון ליפן
* ארנסט באי קורומה, נשיא סיירה לאון (2008, 2013)
* ג'וליוס מאדה ביו, נשיא סיירה לאון (2019)

## נציגויות דיפלומטיות
* יפן אינה מיוצגת בסיירה לאון בדרג השגרירות. יפן מיוצגת בסיירה לאון בדרג הקונסולרי באמצעות קונסוליה רשמית שהיא מחזיקה בפריטאון, בירת המדינה.
* סיירה לאון אינה מיוצגת ביפן בדרג השגרירות. סיירה לאון מיוצגת ביפן בדרג הקונסולרי באמצעות קונסוליה רשמית שהיא מחזיקה בטוקיו, בירת המדינה.

## קישורים חיצוניים
* יחסי יפן–סיירה לאון, באתר משרד החוץ של יפן

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הונגריה–סרביה

ממוזער|שגרירות סרביה בבודפשט
**יחסי הונגריה–סרביה** הם יחסי החוץ בין הונגריה לבין סרביה. שתי המדינות חולקות 151 ק"מ של גבול משותף. ישנם כ-254,000 אנשים ממוצא הונגרי המתגוררים בצפון סרביה (במיוחד בוויבודינה) וכ-7,000 אנשים ממוצא סרבי החיים בהונגריה.

## היסטוריה
במהלך המאה ה-15 נכבשו ממלכת סרביה ורוב ממלכת הונגריה בידי האימפריה העות'מאנית, אולם לקראת סוף המאה ה-17 הועברה הונגריה לשלטון בית הבסבורג. במהלך המלחמה הטורקית הגדולה, בשלהי המאה ה-17, נעזרו בסרבים אויבי הטורקים - האוסטרים, הפולנים והוונציאנים. במשך תקופה קצרה נחלו האוסטרים הצלחה מסוימת, אך בסופו של דבר נסוגו. סרבים רבים נענו להזמנת האוסטרים, ונדדו צפונה לשטחי אוסטריה, במקום להישאר בארצם בהמתנה לנקמה הטורקית. במהלך המאה ה-18 הצליחו האוסטרים לכבוש את צפון סרביה ובוסניה, וחלקים מדלמטיה, מה שאפשר לסרבים רבים לחזור לאזורים אלה. במהלך המאה ה-19 התקיימו יחסים טובים בין ההונגרים לסרבים, אולם לאחר הקמת ממלכת סרביה הידרדרו היחסים ביניהם, ובמהלך מלחמת העולם הראשונה לחמו המדינות זו בזו. לאחר המלחמה סופחו ממלכת קרואטיה-סלבוניה והבאנאט לממלכת סרביה, והוקמה ממלכת הסרבים, הקרואטים והסלובנים שהפכה מאוחר יותר לממלכת יוגוסלביה.

ב-12 בדצמבר 1940, הונגריה חתמה על הסכם ידידות נצח עם יוגוסלביה, אולם לאחר מכן היא נטלה חלק בפלישה של מדינות הציר ליוגוסלביה, מה שגרם להתאבדותו של ראש הממשלה ההונגרי פאל טלקי. בשנת 2013 נערך פיוס היסטורי בין הונגריה לסרביה; נשיא הונגריה יאנוש אדר נאם בפני הפרלמנט הסרבי, שם התנצל רשמית על השתתפותם של הונגרים ברצח העם הסרבי במלחמת העולם השנייה, כולל הטבח בדרום באצ'קה. בתגובה, בשנת 2014 ביטל הפרלמנט הסרבי את חוקי יוגוסלביה על אשמתו הקולקטיבית של העם ההונגרי בפשעים שבוצעו במלחמת העולם השנייה.

## יחסי סחר
יחסי סחר ממלאים תפקיד חשוב בכלכלות של שתי המדינות. בשנת 2015 הייתה סרביה שותפת הסחר ה-18 החשובה ביותר בהונגריה בייצוא סחורות ו-26 ביבוא.

## נציגויות דיפלומטיות
* הונגריה מחזיקה בסרביה שגרירות בבלגרד ו-3 קונסוליות בקרגוייבץ, ניש וסובוטיצה.
* סרביה מחזיקה בהונגריה שגרירות בבודפשט וקונסוליה כללית בסגד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פאט סמיר

**ג'ורג' אלברט רוטנברג** (באנגלית: **Georg Albert Ruthenberg**; נולד ב-5 באוגוסט 1959) הידוע בשם **פאט סמיר**, הוא מוזיקאי אמריקאי ממוצא יהודי. סמיר משמש כגיטריסט להקת הרוק "פו פייטרס", היה חבר בלהקת הפאנק רוק (Punk rock), "הג'רמס", ושיתף פעולה עם להקת "נירוונה".

## קורות חיים
סמיר נולד במערב לוס אנג'לס לאב ממוצא יהודי גרמני ולאם ממוצא אפרו אמריקאי ואמריקאי ילידי. כילד הוריו שלחו אותו ללימודי פסנתר, ולאחר מכן הוא התחיל ללמד את עצמו גיטרה. על אף שאביו יהודי, סמיר היה נער נוצרי אדוק ובגיל 13 סמיר עזב את הבית והצטרף לקומונה דתית. הוא למד בתיכון ציבורי בלוס אנג'לס ונשר ממנו בשל בעיות התנהגות. לאחר שנשר מהתיכון הוא הקים עם חברו דרבי קראש את "הג'רמס", להקת פאנק רוק (Punk rock). הלהקה הצליחה בסצנת הפאנק רוק והוציאה אלבום אחד בשם "GI". בשנת 1980 מת סולן הלהקה, דרבי קראש, ממנת יתר של הרואין והלהקה התפרקה. בשנות ה-80 ניגן סמיר בפרויקטים שונים ועשה קריירת סולו קצרה והוציא אלבום בשם "Ruttensmear".

בשנת 1993  קיבל הזמנה מקורט קוביין, סולן להקת הגראנג' המצליחה נירוונה, לשמש כגיטריסט הליווי של קוביין בסיבוב ההופעות הקרוב של הלהקה, סמיר הסכים להצעה. באותו זמן, נירוונה נחשבה לאחת מלהקות הרוק הפופולריות והמצליחות בעולם. סמיר הופיע לראשונה עם נירוונה ב-25 בספטמבר באותה שנה, בתוכנית סאטרדיי נייט לייב. הוא יצא עם נירוונה לסיבוב הופעות בן חצי שנה וניגן עם הלהקה בהופעת ה-mtv unpluged המפורסמת. לאחר התאבדותו של קוביין באפריל 1994, הלהקה התפרקה.

באוקטובר 1994 סמיר נענה להצעתו של מתופף נירוונה, דייב גרוהל, להיות הגיטריסט בהרכב חדש שהוא הקים הנקרא פו פייטרס. הלהקה הקליטה את האלבום "The Color and the Shape" שיצא במאי 1997 באלבום סמיר ניגן את גיטרת הליווי, בעוד גרוהל לצד תפקידו כסולן הלהקה הקליט את תפקידי הגיטרה המובילה. זמן קצר לאחר הקלטת האלבום ועל אף הצלחתו, סמיר החליט לעזוב את הלהקה. ב-2005 סמיר חזר להופיע מדי פעם עם הפו פייטרס שהפכה לאחת מלהקות הרוק הבכירות בעולם. וב-2010 הוא חזר רשמית ללהקה ונעשה אחד משלושת הגיטריסטים של הלהקה ביחד עם גרוהל וכריס שיפלט. עם חזרתו ללהקה הוא הקליט ביחד עם חברי הלהקה את האלבום "Wasting lights".

במקביל לפעילותו כחלק מהפו פייטרס, סמיר השתתף במספר איחודים של להקת הג'רמס לאורך השנים. בנוסף, סמיר התאחד מספר פעמים עם חברי נירוונה קריסט נובוסליץ' ודייב גרוהל, בין השאר, בנובמבר 2014 כאשר נירוונה נכנסה להיכל התהילה של הרוק. ב-2012 הוא השתתף בשיר "cut me some slack" ביחד עם דייב גרוהל, נובוסליץ' ופול מקרטני שנוצר לסרט "Sound city" שיצר גרוהל.

## פרסים ומועמדויות

## קישורים חיצוניים

* 

## הערות שוליים

קטגוריה:נגנים יהודים אמריקאים
קטגוריה:מוזיקאי פאנק (Punk)
קטגוריה:מוזיקאי גראנג'
קטגוריה:פו פייטרס
קטגוריה:נירוונה
קטגוריה:אמנים אמריקאים הידועים בשם במה
קטגוריה:אמריקאים ממוצא יהודי
קטגוריה:גיטריסטי רוק
קטגוריה:גיטריסטים יהודים
קטגוריה:יהודים זוכי פרס גראמי
קטגוריה:אמני גפן רקורדס
קטגוריה:אמריקאים שנולדו ב-1959
צטנקודונטמורפה

**צטנקודונטמורפה** (שם מדעי: Cetancodontamorpha; מילולית: "בעלי שיניים דמויות לווייתן") הוא ענף של מכפילי פרסה הכולל את ההיפופוטמיים והמינים הקרובים אליהם. רוב המינים החברים בקבוצה משויכים לתת-סדרה דמויי היפופוטם, בה נכללים ההיפופוטמיים וקרוביהם וכן אבות הלווייתנים. זהו הענף השני בקבוצה צטרומיננטיה, בה כלולים גם מעלי הגירה.

בני הקבוצה החלו להתפתח באמצע תקופת האאוקן והם התפתחו למגוון קבוצות, ביניהם האנדרוסארכוס (שלעיתים נכלל בסדרת המזוניכידים) האנטלודונטיים שדמו לחזירי ענק טורפים וראשוני ההיפופוטמים. כמו כן החלו להתפתח אז רוב הלווייתנים הקדומים.

כיום מצויים רק בני משפחת ההיפופוטמיים והלווייתנים החיים בים.

## מיון
*סוג ללא מקור *Siamotherium* - נכחד
*סוג ללא מקור ארכאנודון (*Achaenodon*) - נכחד. ייתכן ששייך למשפחה Helohyidae.
*סוג ללא מקור אנדרוסארכוס (*Andrewsarchus*) - נכחד
*משפחה אנטלודונטיים (Entelodontidae) - נכחדה
*תת-סדרה דמויי היפופוטם (Whippomorpha)
**אינפרא-סדרה Hippopotamoidea
**אינפרא-סדרה Dichobunoidea - נכחדה
**אינפרא-סדרה Cetaceomorpha - בה הלווייתנים

## הערות שוליים

קטגוריה:מכפילי פרסה
קטגוריה:בעלי חיים שתוארו ב-2009
ריבר (סדרת טלוויזיה)

**ריבר** (באנגלית: **River**) היא סדרת דרמה בריטית בת שישה פרקים שיצרה וכתבה אבי מורגן, ובכיכובם של סטלאן סקארסגארד וניקולה ווקר. שידור הבכורה של הסדרה בערוץ BBC One היה ב-13 באוקטובר 2015. בנטפליקס שודרה הסדרה החל מ-18 בנובמבר 2015. הסדרה מתמקדת במפקח הבילוש ג'ון ריבר, שסובל מרגשות אשמה אחרי רציחתה של השותפה שלו במשטרה, והיא מופיעה בהזיותיו כרוח רפאים.

## צוות השחקנים
* סטלאן סקארסגארד – מפקח בילוש ג'ון ריבר, משטרת המטרופולין של לונדון
* ניקולה ווקר – סמלת בילוש ג'קי "סטיבי" סטיבנסון
* אדיל אקטר – סמל בילוש איירה קינג
* ג'ורג'ינה ריץ' – רוזה פאלוס, פסיכולוגית במשטרה
* סורקה קיוזאק – בריידי סטיבנסון
* אוון טיל – רב-פקד מרקוס מקדונלד
* טרלוך קונוורי – פרנקי סטיבנסון
* אדי מארסן – תומאס ניל קרים, המרעיל מלמבת'
* לזלי מנוויל – פקד בילוש כריסי ריד
* מייקל מלוני – טום ריד
* ג'ים נורטון – מייקל בניגן
* שאנון טרבט – ארין פילדינג
* ג'וזף אלטין – כריסטופר ריילי

## הפקה
את הסדרה הזמינו שארלוט מור ובן סטיבנסון. המפיקים בפועל היו ג'יין פת'רסטון, מנדה לווין, אבי מורגן ולוסי ריצ'ר. באוקטובר 2014 החל שלב הצילומים בלונדון. החברה המפיקה הייתה Kudos, והסדרה הופצה ברחבי העולם על ידי Shine International.

שירה של הזמרת טינה צ'ארלס "I Love to Love (But My Baby Loves to Dance)" מופיע פעמיים בסדרה, בתחילת הפרק הראשון ובסיום הפרק האחרון.

## אתרי צילומים
הצילומים נערכו בשמונה רבעים בלונדון - למבת', איזלינגטון, קמדן, האקני, סאות'ארק, רדברידג', ניוהאם, טאוור המלטס ולואישם.

אתרים בולטים בסדרה כוללים את דרך קלרקנוול באיזלינגטון, פארק סאות'ארק, תיאטרון הגלוב וגשר המילניום בסאות'ארק, ותחנת הרכבת סטרטפורד בניוהאם.

## פרקים

## קישורים חיצוניים
* 

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:תוכניות טלוויזיה שמתרחשות בלונדון
צטרומיננטיה

**צטרומיננטיה** (שם מדעי: Cetruminantia) הוא ענף של מכפילי פרסה אשר התפתח החל מראשית האאוקן ובתוכו נכללים האבות המשותפים של מעלי הגירה ושל ההיפופוטמיים וקרוביהם, לרבות סדרת הלווייתנים. הקבוצה התפצלה מקבוצות דמויי החזיר ובעלי הכרית הכוללת את הגמליים.

בקבוצה זו כלולות 2 קבוצות עיקריות: Ruminantiamorpha, בה מצויים מעלי הגירה, אשר פיתחו התאמה להעלאת גירה של צמחים וצטנקודונטמורפה, הכוללת בעיקר את דמויי ההיפופוטם, מינים שהתפתחו בעיקר לחיים במים, חלקם אף בים הפתוח.

## מיון
*קבוצה Ruminantiamorpha
**תת-סדרה מעלי גירה (Ruminantia)
***אינפרא-סדרה טרגולינה (Tragulina)
***אינפרא-סדרה פקוריים (Pecora)
*קבוצה צטנקודונטמורפה (Cetancodontamorpha)
**תת-סדרה דמויי היפופוטם (Whippomorpha)
***אינפרא-סדרה Hippopotamoidea
***אינפרא-סדרה Dichobunoidea - נכחדה
***אינפרא-סדרה Cetaceomorpha - בה הלווייתנאים

## הערות שוליים

[מרכז|ממוזער|400px|[היפופוטם מצוי|היפופוטם רועה ליד תאואים אפריקנים בבוטצואנה.]]

קטגוריה:מכפילי פרסה
קטגוריה:בעלי חיים שתוארו ב-1999
ברנרד פלקסנר

**ברנרד פלקסנר** (1865 – 4 במאי 1945) הוא ממייסדי החברה הכלכלית לארץ ישראל ונשיאה הראשון.

## ביוגרפיה
פלקסנר נולד בלואיוויל מספר שנים לאחר שהוריו היגרו לארצות הברית. הוא למד משפטים באוניברסיטת לואיוויל ובאוניברסיטת וירג'יניה והוסמך כעורך דין בקנטקי בשנת 1898. הוא עבד כעורך דין עד שנת 1914 עת עבר לפעילות ציבורית. הוא היה יושב ראש בית משפט לנוער בלואיוויל ובשנת 1917 היה חבר משלחת של הצלב האדום לרומניה.

בשנת 1920 הוא נבחר לוועד המפקח על כספי ההסתדרות הציונית יחד עם אלפרד מונד והלורד רוטשילד. אולם במהרה נתגלע קרע בין קבוצת ברנדייס לויצמן ופלקסנר פרש עם קבוצת ברנדייס מההסתדרות הציונית. במרץ 1924 ביקר פלקסנר בארץ ישראל, בין השאר בתל אביב, בזכרון יעקב ובחיפה וניהל את המשא ומתן מטעם המשקיעים האמריקאים בחברת החשמל.

בשנת 1925 הוא היה ממייסדי החברה הכלכלית לארץ ישראל והתמנה לנשיאה. הוא ביקר בתחילת 1926 בארץ ישראל והציג תוכנית השקעות של החברה. הוא כיהן כנשיא החברה עד שנת 1931, אז העביר את נשיאות החברה לידי יוליוס סימון ונותר יו"ר מועצת המנהלים של החברה עד מותו.

בעת הקמת הסוכנות היהודית הוא היה אחד מ-41 הצירים האמריקאים הלא ציוניים במועצת הסוכנות היהודית.

## משפחתו
אחיו, סיימון פלקסנר, היה רופא, פרופסור לפתולוגיה ומנהלו הראשון של מכון רוקפלר.

## קישורים חיצוניים
* 
* 

## הערות שוליים

קטגוריה:אמריקאים ילידי קנטקי
קטגוריה:לואיוויל: אישים
קטגוריה:פעילים ציונים בארצות הברית
קטגוריה:בוגרי אוניברסיטת לואיוויל
קטגוריה:בוגרי בית הספר למשפטים באוניברסיטת וירג'יניה
קטגוריה:אמריקאים שנולדו ב-1865
קטגוריה:אמריקאים שנפטרו ב-1945
קטגוריה:החברה הכלכלית לארץ ישראל: אישים
טכנולוגיה אנדרואידית (חברה)

**חברת "טכנולוגיה אנדרואידית"** (ברוסית: **Научно-производственное объединение "Андроидная техника"**) היא חברה רוסית המתמחה בפיתוח, ייצור ותחזוקה של מערכות רובוטיות. החברה הוקמה בשנת 2009 בעיר מגניטוגורסק, מחוז צ'ליאבינסק, הפדרציה הרוסית.

החברה פיתחה את רובוט החלל פיודור. החברה הוקמה בשנת 2009 על ידי אלכסנדר פריטוביץ' פרמיאקוב בעיר מגניטוגורסק. החברה פיתחה עשרות מערכות רובוטיות בתחום הרפואה והחלל. אלה כוללים רובוטים לשיקום חולים לאחר שבץ מוחי וסובלים משיתוק מוחין, מעבדת מחקר לרובוטיקה ביומורפית ורובוטים אנתרופומורפיים. החברה לוקחת חלק פעיל בעבודתה של קבוצת העבודה הבין-מחלקתית "מעבדה לרובוטיקה" בוועדה הצבאית-התעשייתית של הפדרציה הרוסית לפיתוח רובוטים עבור צבא רוסיה.

השותפים העיקריים של החברה הם מכוני מחקר רוסיים מתקדמים, לרבות תאגיד הטילים והחלל אנרגיה, הקרן למחקרים מתקדמים של רוסיה ועוד.
## פרויקטים בולטים
* **רובוט FEDOR.** התחלת הפרויקט - יוני 2014, סוף אוקטובר 2016. מטרת הפרויקט היא פיתוח טכנולוגיה לשליטה משולבת בפלטפורמה רובוטית המבוססת על אלמנטים של חיישנים עם משוב. התוצאה של פרויקט זה הייתה הדגמה של מתחם רובוטי, כולל פלטפורמה רובוטית מודולרית המחקה מערכת בקרת הדגמה עם מכשיר אב מסוג העתק וטרמינל מפעיל. עם סיום הפרויקט, אמור היה להופיע רובוט שיוכל להחליף אדם בתנאי סכנת חיים, למשל במהלך פעולות הצלה לאחר פיצוץ באתר תעשייה, כשבית מתמוטט, או אסונות טבע. רוסקוסמוס התעניינה בפיתוח. בינואר 2015 הוצג לנשיא הפדרציה הרוסית אב טיפוס של הרובוט. אב הטיפוס של הרובוט האנדרואיד נקרא FEDOR.
* **סויוז-F (גרסת FEDOR, רשמית Skybot F-850)** לראשונה בתולדות האסטרונאוטיקה, רובוט אנתרופומורפי השלים טיסה לחלל. הטיסה התקיימה ב-22 באוגוסט 2019. באוקטובר 2016 הודיע דמיטרי רוגוזין כי הורה ליצור רובוט למסעות חלל. רובוט דמוי אדם נוצר במסגרת הפרויקט "פיתוח טכנולוגיה ליצירת מערכת בקרה משולבת למתחמי רובוטים" של הקרן למחקרים המתקדמים ועוצב מחדש באופן משמעותי על פי הדרישות של רוסקוסמוס. פיתוח הרובוט כלל שני שלבים עם משך כולל של שנתיים וארבעה חודשים. ב-7 בספטמבר 2019, בשעה 00:32 בשעה במוסקבה, רכב הנחיתה של חללית סויוז MS-14 עם הרובוט האנתרופומורפי FEDOR (שלט שיחה Skybot F-850) ביצע נחיתה מתוכננת ומוצלחת על כדור הארץ על פי תוצאות שנת 2019, על ידי מערכת הניטור והניתוח של המדיה, סיפור החדשות על טיסת ה-FEDOR לחלל נכלל ברשימת המקרים הטובים ביותר בתחום יחסי הציבור בתחום הרובוטיקה.
* **"מרקר"** היא פלטפורמה רובוטית שפותחה ומיוצרת על ידי במסגרת פרויקט "מרקר". זוהי פלטפורמה רובוטית ניסיונית שתהפוך לבסיס לפיתוח רובוטים לכוחות המזוינים של הפדרציה הרוסית. העבודה כוללת פיתוח שני סוגים של פלטפורמות: במעקב וגלגלים. בסך הכל ייווצרו 5 פלטפורמות רובוטיות במסגרת הפרויקט. מצוין כי טנקים רוסים אוטונומיים מהווים איום, כאשר לשירות הצבא הרוסי עשוי להיקלט ציוד רב עוצמה מדור חדש. ב-17 באוקטובר 2019 באתר הניסויים של החברה הוצגה פלטפורמה רובוטית ניסיונית מדגם "מרקר".
* **גפסט** הוא כיסא גלגלים רובוטי לאנשים עם מוגבלות המסייע לנוע סביב מגוון של ממשקי בקרה - משליטה קולית לתנועת עיניים. בתצורה המרבית, לכיסא הגלגלים יש חמש עמדות: ישיבה, ישיבה עם עלייה, חצי ישיבה, אופקית ואנכית. מודל כיסא גלגלים זה מסייע לאנשים עם מוגבלות להסתובב בממשקי בקרה שונים - משליטה קולית לתנועת עיניים.

## קישורים חיצוניים

* 
## הערות שוליים

קטגוריה:חברות רוסיות
קטגוריה:חברות רובוטיקה
הר אלפרד (אנטארקטיקה)

**הר אלפרד** (באנגלית: **Mount Alfred**) הוא הר מכוסה קרח ברכס דאגלס שבצפון האי אלכסנדר, שבאנטארקטיקה. 

גובהו של ההר 2,250 מטרים מעל פני הים.

ההר ממוקם במרחק 10 קילומטרים ממפרץ ג'ורג' השישי; ו-15 קילומטרים מדרום להר אטלסטן.

## היסטוריה
### גילוי ומיפוי ההר

ההר התגלה ב-23 בנובמבר 1935, על ידי לינקולן אלזוורת', בטיסה הטראנס-אנטארקטית שערך מן האי דנדי אל מדף הקרח רוס.

ההר מופה באופן חלקי על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו על ידי אלזוורת'.

מדרונותיו המזרחיים של ההר נסקרו באופן חלקי, בשנת 1936 על ידי המשלחת הבריטית אל ארץ גרהאם בהנהגת ג'ון רידוך ריימיל.

ההר נסקר מחדש על ידי סקר שטחי חסות איי פוקלנד בשנים 1948 ו- 1949.

צידו המערבי של ההר מופה בהתבסס על תצלומי אוויר שצולמו על ידי משלחת החקר האנטארקטית רון בשנים 1947–1948; המיפוי בוצע על ידי דרק סירל (Derek J.H. Searle) מסקר שטחי חסות איי פוקלנד בשנת 1960.

### מקור השם

שמו של ההר ניתן לו על ידי סקר שטחי חסות איי פוקלנד.

ההר נקרא על שמו של אלפרד הגדול, המלך הסכסוני של אנגליה; וזאת בדומה לשמות הרים סמוכים רבים הנקראים על שמות מלכי אנגליה.

## ראו גם

* הר אתלסטאן
* הר אתלוולף
* הר אתלרד
* הר אדרד
* הר אגברט
* רכס אתלברט

## קישורים חיצוניים

* הר אלפרד באתר הסקר הגאולוגי של ארצות הברית
* הר אלפרד באתר הגאזט האנטארקטי של ממשלת אוסטרליה
* הר אלפרד באתר הגאזט האנטארקטי המשווה SCAR של ממשלת אוסטרליה
* הר אלפרד באתר mindat
* הר אלפרד באתר peakbagger
* הר אלפרד באתר peakery (מרחקים לאתרים סמוכים)

## הערות שוליים

אלפרד
אצטדיון רובין קאזאן

**אצטדיון רובין** הוא אצטדיון בעיר קאזאן, הממוקם בסוצגורוד שברובע התעשייה האווירית בעיר. משמש כמתקן האימונים של מועדון הכדורגל "רובין", שמארח את משחקי הבית באצטדיון המרכזי או בקאזאן ארנה (מאז 2013).

## היסטוריה
המשחק הראשון שנערך באצטדיון היה ב-20 במאי 1958. באותו יום אירחה איסקרה קאזאן את אנרגיה וולוז'סקי וניצחה בתוצאה 6:1. נבחרת קאזאן שיחקה את כל משחקיה הביתיים באצטדיון זה עד 1960.

ב-21 באוגוסט 1960 עברה איסקרה לאצטדיון חדש - האצטדיון המרכזי. בסוף 1969 "רובין" חזרה באופן זמני לאצטדיון הישן שלה, בעקבות שיפוץ באצטדיון המרכזי.

בשנת 1970 האצטדיון נסגר לשיפוץ. במקום יציעי עץ הוקמו יציעים מבטון מזוין. דשא האצטדיון הוחלף והותקנה מערכת ניקוז חדשה. ב־19 בספטמבר 1982 נפתח האצטדיון מחדש לאחר השיפוץ.

בסוף שנות ה-90 נערכה מודרניזציה חלקית עם התקנת מושבים אדומים וירוקים בצבעי מועדון "רובין". כדי לשמש כאחד מהאובייקטים של אוניברסיאדת הקיץ 2013 בקאזאן, בוצע שיפוץ ומודרניזציה חלקיים.

במחצית הראשונה של שנות העשרים של המאה העשרים שיחקה רובין כמה ממשחקי הבית של ליגת העל באצטדיון רובין. זהו האצטדיון הביתי של קבוצת הנוער שמשחקת באליפות הנוער וקבוצת הנוער המשתתפת בליגת הכדורגל לנוער. האצטדיון אירח מספר משחקים של הליגה הלאומית והליגה המקצוענית, בפרט, בשנת 2019, כשנפטכימיק אירחה כאן את משחקיה בשל שיפוץ האצטדיון שלה. בינואר 2020, ההתאחדות הרוסית עדכנה את האצטדיון לקטגוריה השלישית בשל מצבו הבלתי מספק של הדשא המלאכותי.

על שטחו של אצטדיון רובין ישנם מספר מגרשים, שבאחד מהם נערכו משחקי הליגה השנייה (קבוצה ביתית – רובין-2) ואליפות הנוער.

כמו כן, אצטדיון רובין מארח את המשחקים באליפות הכדורגל של טטרסטן, שהיא הליגה הרביעית (החמישית בחשיבותה) במערך הליגות הרוסיות.

## קישורים חיצוניים

* מידע על האצטדיון, באתר של רובין
* האצטדיון, באתר מנהלת ליגת העל הרוסית

## הערות שוליים

קטגוריה:רובין קאזאן
רובין קאזאן
טרגולינה

**טרגולינה** (שם מדעי: Tragulina) היא אינפרא-סדרה של מכפילי פרסה שבתת-סדרת מעלי הגירה. הקבוצה התפתחה מתחילת האאוקן וכיום נכחדו כל המשפחות הכלולות בה למעט האיילוניים, החיים ביערות אפריקה ודרום-מזרח אסיה. בעבר הם חיו גם לאורך אירואסיה ואף באמריקה הצפונית.

## מאפיינים
מיני האיילונים החיים הם מהקטנים שבמכפילי הפרסה ואינם עולים על 12 קילוגרם. חלק מהמינים הנכחדים כמו הפרוטוצרטיים היו גדולים יותר, דומים לאנטילופות במראם ובעלי קרניים מוזרות על חוטמם ומצחם, אשר עזרו לזכרים להילחם ביניהם. קרניים אלה דמו לקרני אייליים אך לא בטוח שנשרו ממצחם. למינים אלה הקרניים לא בולטות כמו אצל שאר מעלי הגירה, כך שלרוב הם נאבקים באמצעות הניבים המפותחים שלהם.

בני הקבוצה הם בעלי שלוש קיבות בניגוד לארבע אצל הפקוריים, והם מתקשים בעיכול צמחייה קשה. לעיתים הם אף יאכלו חסרי חוליות או אף חולייתנים קטנים.

## משפחות
* איילוניים (*Tragulidae*)
* *Gelocidae* - נכחדה
* *Leptomerycidae* - נכחדה
* *Prodremotheriidae* - נכחדה
* *Hypertragulidae* - נכחדה
* *Praetragulidae* - נכחדה
* פרוטוצרטיים (*Protoceratidae*) - נכחדה
* *Archaeomerycidae* - נכחדה
* *Lophiomerycidae* - נכחדה

## קישורים חיצוניים

קטגוריה:טקסונים שתוארו בידי ויליאם הנרי פלואר
קטגוריה:מעלי גירה
קטגוריה:בעלי חיים שתוארו ב-1883
Clique

**Clique** (בעברית: **[[קליקה (חברה)|קליקה]]**) הוא סינגל שהוקלט על ידי הראפרים האמריקאים קניה וסט, ביג שון וג'יי זי, מתוך אלבום האוסף Cruel Summer. השיר יצא לאור ב-6 בספטמבר 2012, על ידי חברות התקליטים GOOD Music ודאף ג'אם, כסינגל הרביעי מתוך האלבום.

## רקע וכתיבה
השיר נכתב על ידי קניה וסט, ביג שון, ג'יי זי, היט-בוי, ג'יימס פאונטלרויו אסקירדו והופק על ידי היט-בוי, החתום בחברת ההקלטות של וסט, GOOD Music. השיר כולל סימפול של קולותיו של זמר הפאנק האמריקאי ג'יימס בראון משנת 1974, "". בשיר יש אזכור לדוגמנית הישראלית בר רפאלי, לאחר שוסט הזכיר אותה גם בשירו, "Christian Dior Denim Flow", לצד אסתי גינזבורג ובן זוגה של רפאלי דאז, לאונרדו דיקפריו.

השיר הוצג בבכורה באתרו הרשמי של וסט ב-6 בספטמבר 2012. באותו היום, התקליטן האמריקאי פאנקמאסטר פלקס  הציג את השיר פורמלית ברדיו בתחנת הרדיו Hot 97. יום לאחר מכן, יצא השיר להורדה דיגיטלית בחנות האייטונס. ב-14 בנובמבר 2012 יצא לאור רמיקס לשיר בשיתוף הראפר T.I.

ביג שון אמר בריאיון לתקליטן הבריטי טים וסטווד  כי ראפרים רבים נוספים מהשורה הראשונה הקליטו בתים לשיר, שבסופו של דבר נגנזו מהשיר.

## ביקורת
שני המגזינים Complex ו-NME דירגו את השיר במקום ה-15 מתוך 50 השירים הטובים ביותר משנת 2012. השיר דורג גם ברשימת "Triple J Hottest 100" של 2012, במקום ה-96.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קניה וסט
קטגוריה:שירי ביג שון
קטגוריה:שירי ג'יי-זי
קטגוריה:שירים באנגלית
קטגוריה:שירים שנכתבו על ידי היט-בוי
קטגוריה:שירים שנכתבו על ידי קניה וסט
קטגוריה:שירים שהופקו על ידי היט-בוי
קטגוריה:שירים שנכתבו על ידי ג'יימס פאונטלרוי
קטגוריה:סינגלים בהוצאת דף ג'אם רקורדינגס
קטגוריה:סינגלים בהוצאת GOOD Music
יחסי חוף השנהב – יפן

**יחסי חוף השנהב–יפן** הם היחסים הדיפלומטיים הרשמיים שבין **[[חוף השנהב|רפובליקת חוף השנהב]]** לבין **[[יפן]]**.

## סקירה כללית
רפובליקת חוף השנהב ויפן מקיימות יחסים דיפלומטיים רשמיים. היחסים הדיפלומטיים שבין חוף השנהב לבין יפן כוננו ב-7 באוגוסט 1960, ביום הכרתה של יפן בעצמאותה של חוף השנהב.

## ביקורים רמי דרג
### מחוף השנהב ליפן
* אלאסן ואטארה, נשיא חוף השנהב (2013, 2019)
* אמאדו גון קוליבאלי, ראש ממשלת חוף השנהב (2019)

### מיפן לחוף השנהב
* שינזו אבה, ראש ממשלת יפן (2014)

## נציגויות דיפלומטיות
* חוף השנהב מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה.
* יפן מיוצגת בחוף השנהב בדרג השגרירות, באמצעות שגרירות רשמית שהיא מחזיקה באביג'אן, בירת המדינה (דה פקטו).

## קישורים חיצוניים

* יחסי חוף השנהב–יפן, באתר משרד החוץ היפני

## הערות שוליים

קטגוריה:ערכים ללא קטגוריות פיזיות - יחסי חוץ
Live at the Hard Rock Cafe

**Live at the Hard Rock Cafe** הוא אלבום ה-DVD השני של הזמרת מלאני סי אשר הופץ על ידי רד גירל רקורדס. האלבום מכיל הופעה של הזמרת במנצ'סטר אשר צולמה ב-2008 ובה הזמרת ביצעה שירים מארבעת אלבומיה הראשונים, רובם שירים בולטים אך כמה מהם שירים מועדפים.

מופע זה היה מופע צדקה אשר כל הכנסותיו הלכו למטרות צדקה במסגרת אירוע ההתרמה השנתי של רשת בתי הקפה והמסעדות הארד-רוק קפה.

## רקע
המופע היה מופע אקוסטי שתועד על ידי 3 מצלמות בלבד. בנוסף האלבום גם כולל שני שירים שהוקלטו עבור אלבומה This Time, אך לא הופץ קודם לכן. ה-DVD היה זמין לקנייה דרך החנות המקוונת שלה בלבד ונכמר בהיקף של 1,750 עותקים.

כל ההכנסות של ה-DVD נתרמו לקרן על שם קארון קיטינג.

## רשימת שירים
# "Beautiful Intentions"
# "Love to You"
# "Carolyna"
# "Northern Star"
# "Never Be the Same Again"
# "Reason"
# "Immune"
# "Be the One"
# "Don't Let Me Go"
# "Why"
# "May Your Heart"
# "Next Best Superstar"
# "This Time"
# "Here It Comes Again"
# "I Turn to You"

## קישורים חיצוניים

* Live at the Hard Rock Cafe באתר Discogs

## הערות שוליים

קטגוריה:אלבומי מלאני סי
קטגוריה:אלבומי וידאו באנגלית
תגובת יתר

ממוזער|גרף המתאר תגובה לכניסת אות. תגובת היתר מסומנת ב-Δh
בעיבוד אותות, תורת הבקרה ומתמטיקה, **תגובת יֶתר** או **הֶנֵּף יֶתר** (באנגלית: **Overshoot**) היא חריגה של אות או פונקציה מעבר לסף רצוי. **הנף חֶסר** (באנגלית: **Undershoot**) היא אותה תופעה אך בכיוון ההפוך. החריגה מהסף נובעת ממאמץ יתר כמו תאוצה. תגובת יתר נוצרת במיוחד בתגובה למדרגה של מערכות בעלות רוחב פס חסום כגון במסננים מעבירים תדרים נמוכים. לרוב לאחר תגובת יתר תתרחש תנודתיות.

## בתורת הבקרה
הכוונה לפלט של אות מעל הערך הרצוי במצב מתמיד. עבור אות מדרגה, תגובת היתר נמדדת באחוזים ומחושבת כערך המקסימלי של האות חלקי ערך אות המדרגה.

עבור אות מדרגה יחיד, ערך תגובת היתר הוא הערך המקסימלי פחות 1.

עבור מערכת מסדר שני, ערך תגובת היתר (peak magnitude – M_p) היא פונקציה של מקדם הריסון ζ וניתן לחשבה באמצעות:
: M_p = e^{\left ({\frac{-\zeta \pi}{\sqrt{1-\zeta^2}}}\right )}

עבור מקדמי ריסון קטנים נקבל בקירוב כי: \ M_p\approx 1-{\zeta\over 0.6}

הזמן בו מתרחשת תגובת היתר מסומן כ-t_p.

לחלופין ניתן לחלץ את מקדם הריסון של מערכת כפונקציה של תגובת היתר למדרגה:
: \zeta = \sqrt{\frac{\left(\ln {M_p}\right)^2}{\pi^2 + \left(\ln {M_p}\right)^2}} 

## דוגמאות
* רחפן נוסק לגובה ומעוניין להגיע לגובה מסוים. הוא פוקד על המנועים לספק דחף במטרה להאיץ כלפי מעלה עד אשר הוא מגיע לגובה הרצוי. לאחר שמגיע לגובה הרצוי הוא מפסיק את פקודת המנועים אך כיוון שצבר מהירות הוא ממשיך לטפס ומגיע בפועל לגובה רב יותר שמהווה תגובת יתר של המערכת. כדי להימנע ממצב כזה, על הרחפן לשנות את פרופיל התאוצה שלו ולהאט טרם הגעה לגובה הרצוי כך שתאוצתו ומהירותו יתאפסו עם הגעה.
* פיצוץ אוכלוסין – באקולוגיה, תגובת יתר מתייחסת לרוב לגידול אוכלוסין מהיר מדי של מין בעל חיים, מעבר ליכולת הנשיאה של המערכת האקולוגית התומכת בו. בעקבות הגידול תיתכן ירידה מתונה של האוכלוסייה עקב מחסור במזון או במשאבים אחרים.

## ראו גם
* זמן התייצבות 
* זמן עלייה 

## הערות שוליים

קטגוריה:עיבוד אותות
קטגוריה:מדעי המחשב
יחסי טורקיה–צ'כיה

[ממוזער|ראש [ממשלת צ'כיה פטר נצ'אס במסיבת עיתונאים ביחד עם ראש ממשלת טורקיה רג'פ טאיפ ארדואן, 2013]]
**יחסי טורקיה–צ'כיה** הם יחסי החוץ בין טורקיה לצ'כיה.

## יחסי סחר
בשנת 2018 הסתכם הסחר הדו-צדדי בין טורקיה לצ'כיה ב-3.65 מיליארד דולר (יצוא טורקי: 1.001 מיליארד דולר; יבוא: 2.65 מיליארד דולר). היעד להיקף הסחר הדו-צדדי נקבע כ-5 מיליארד דולר. פריטי היצוא העיקריים של טורקיה לרפובליקה הצ'כית כוללים מכוניות, חלקים ואביזרים לרכב מנועי, תכשיטים ותכשיטים, ואילו פריטי היבוא העיקריים של טורקיה מצ'כיה כוללים כלי רכב, חלקים ואביזרים לרכב מנועי, צנטריפוגות, חיות משק.

הסכום הכולל של השקעות חוץ ישירות של טורקיה בצ'כיה הגיע ל-18 מיליון דולר בין 2002 ל-2018, ואילו השקעות החוץ הישירות של צ'כיה בטורקיה באותה תקופה היו 623 מיליון דולר. חברות צ'כיות מתעניינות בעיקר בתחום האנרגיה; לפיכך, ההשקעות הצ'כיות בטורקיה ממוקדות בעיקר בתחום זה. ישנן גם חברות צ'כיות בתחום התרופות. המושב האחרון של הוועדה הכלכלית המשותפת בין המדינות התקיים באנקרה באפריל 2015.

## תיירות
מעל 228 אלף תיירים צ'כים ביקרו בטורקיה בשנת 2018, עלייה של 181% בהשוואה לשנה הקודמת.

## נציגויות דיפלומטיות
* טורקיה מחזיקה בצ'כיה שגרירות בפראג ו-2 קונסוליות בברנו ואוסטרבה.
* צ'כיה מחזיקה בטורקיה שגרירות באנקרה ו-4 קונסוליות באנטליה, איסטנבול, איזמיר ומרסין.

## קישורים חיצוניים

* יחסי טורקיה–צ'כיה באתר משרד החוץ הטורקי

## הערות שוליים

קטגוריה:ערכים ללא קטגוריות פיזיות - יחסי חוץ
B7

***B7*** הוא אלבום האולפן השביעי של הזמרת-יוצרת האמריקאית ברנדי נורווד. האלבום יצא לאור ב-31 ביולי 2020, על ידי חברת התקליטים העצמאית של נורווד Brand Nu ועל ידי חברת התקליטים אי-וואן אורבן. מתוך האלבום יצאו שני סינגלים. זהו אלבומה הראשון של נורווד מזה 8 שנים. הסינגל הראשון מהאלבום הוא השיר "Baby Mama" בהשתתפות צ'אנס הראפר.

האלבום עצמו מכיל את הסינגל שכלול באלבום הוא השיר "Love Again", אשר יצא כסינגל מתוך אלבומו של הזמר דניאל סיזר.

## מוזיקה ומילים
נורווד הייתה שותפה לכתיבת והפקת כל השירים באלבום מלבד שיר אחד. על כתיבת השירים באלבום עבדה נורווד עם כותבים כמו לה-שון דניאלס ודי ג'יי קמפר. דניאלס סיפר על חוויית הכתיבה עם נורווד: "כשכתבנו את השירים האלו לא עקבנו אחרי תבנית או מבנה, עקבנו אחרי תחושה. זה לבדו באמת נתן לנו את האפשרות לבטא את רגשותינו מבלי להיות מוגבלים לתקן בתעשייה". אך דניאלס נהרג בתאונת דרכים באמצע העבודות על האלבום מה שגרם לנורווד לשקוע בדיכאון קליני.

בהמשך, היא סיפרה כי הקלטות האלבום היוו לה תרפיה באותה התקופה ואף אמרה כי מוזיקה בכללי היא הדרך שלה להתמודד עם דברים וכי היא "לא יודעת מה הייתה עושה בלעדיה". בנוסף, נורווד סיפרה כי היא פחדה לסיים את העבודה על האלבום בלעדי דניאלס וכי היא תהתה האם דניאלס היה מרוצה ממנה. כמו כן, סיפרה כי המטרה שלה בכתיבת השירים באלבום הייתה "להפסיק להציב אגואים, להפסיק לעמוד בציפיות מסחריות ושהחוויות שלו לא יתפרשו לדברים שלא אנשים אחרים".

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי ברנדי נורווד
קטגוריה:אלבומים באנגלית
קטגוריה:אלבומים שהופקו על ידי היט-בוי
קטגוריה:אלבומי חברת RCA רקורדס
יחסי יפן–מוזמביק

ממוזער|שגרירות מוזמביק בטוקיו
**יחסי יפן–מוזמביק** הם היחסים הדיפלומטיים שבין **[[יפן]]** לבין **[[מוזמביק|רפובליקת מוזמביק]]**.

## סקירה כללית
יפן ורפובליקת מוזמביק מקיימות יחסים דיפלומטיים רשמיים. היחסים הדיפלומטיים שבין יפן לבין מוזמביק כוננו בינואר 1977.

## ביקורים רמי דרג
### מיפן למוזמביק
* שינזו אבה, ראש ממשלת יפן (2014)

### ממוזמביק ליפן
* סמורה מקל, נשיא מוזמביק ובת זוגו (1986)
* ז'ואקים שיסאנו, נשיא מוזמביק (1998, 2003)
* ארמנדו גבוזה, נשיא מוזמביק (2007, 2008, 2013)
* פיליפה ניוסי, נשיא מוזמביק (2017)

## נציגויות דיפלומטיות
* יפן מיוצגת במוזמביק בדרג השגרירות, באמצעות שגרירות רשמית שהיא מחזיקה במפוטו, בירת המדינה.
* מוזמביק מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.

## קישורים חיצוניים

* יחסי יפן–מוזמביק, באתר משרד החוץ היפני

## הערות שוליים

קטגוריה:ערכים ללא קטגוריות פיזיות - יחסי חוץ
נמל התעופה הבין-לאומי אלכסנדריה - בורג' אל-ערב

**נמל התעופה הבינלאומי בורג' אל ערב** (בערבית: **مطار برج العرب الدولي**, באנגלית: **Borg El Arab International Airport**) הוא נמל התעופה הבינלאומי של העיר אלכסנדריה המשמש כבסיס לחברות התעופה איג'יפטאייר ואייר עראביה איג'יפט.

הנמל ממוקם 40 ק"מ דרומית מערבית לאלכסנדריה ומאז 2010 משמש כנמל התעופה היחיד של העיר - לאחר סגירת נמל התעופה א-נוזהה.

## מתקני הנמל
בנמל התעופה בניין טרמינל יחיד בנוסף לבניין מנהלה וכן שני מסלולי המראה/נחיתה.

## תקריות ואירועים
ב-29 במרץ 2016 נחטפה טיסה 181 של איג'יפטאייר שהמריאה מהנמל בדרכה לנמל התעופה בקהיר, המטוס נחת בנמל התעופה הבינלאומי בלרנקה ולאחר מספר שעות שוחררו כל הנוסעים ללא פגע.

## קישורים חיצוניים

קטגוריה:מצרים: שדות תעופה
קטגוריה:אלכסנדריה: מבנים
Home (אלבום)

**Home** (בעברית: **בית**) הוא אלבומה השישי של להקת הקאנטרי דיקסי צ'יקס, אשר יצא ב-27 באוגוסט 2002 על ידי מונמונט רקורדס וקולומביה רקורדס.

## רקע מוזיקלי
בניגוד לשני אלבומיה הקודמים אשר היו בסגנון הקאנטרי-פופ, אלבום זה היה מאופיין יותר במוזיקת בלוז-גרס אקוסטית.

## הצלחה
האלבום זכה לבאזז גדול בעיקר בגלל הביקורת שהטיחה סולנית הלהקה נטלי מיינס כלפי נשיא ארצות הברית באותה תקופה ג'ורג' ווקר בוש על התנהלותו בנוגע מלחמת עיראק, דבר אשר עורר סערה רבה בעולם. כך למשל השיר "Travelin' Soldier" הגיע למקום הראשון במצעד שירי הקאנטרי האמריקאי בדיוק בשבוע בו מיינס הביעה את תגובותיה של בוש. אך בשבוע שלאחר מכן תחנות רדיו רבות החלו בחרם על שיריהן של הלהקה מה שגרם לשיר לצנוח במצעד ובעקבות כך גם הסינגלים הבאים לא זכו להצלחה בתחנות הרדיו. אך למרות זאת האלבום זכה להצלחה רבה בארצות הברית ונכון להיום מכירות האלבום עומדות בהיקף של 6 מיליון עותקים במדינה. בנוסף הוא הגיע למקום הראשון במדינה ונשאר שם במשך 4 שבועות והגיע למקום הראשון במצעד אלבומי הקאנטרי, שם נשאר במשך 12 שבועות. בנוסף גם האלבום זכה להצלחה באוסטרליה שם הגיע למעמד של 3 פלטינות וכך גם בקנדה.

## פרסים ומועמדויות
האלבום זכה ב-5 פרסי גראמי ואף היה מועמד גם לפרס "אלבום השנה" (בפעם השנייה) ול-3 פרסים פרסים נוספים.

## רשימת רצועות

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אלבומי הצ'יקס
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום הקאנטרי הטוב ביותר
קטגוריה:אלבומים זוכי פרס המוזיקה האמריקאית
קטגוריה:אלבומי פלטינה מרובעת ומעלה באוסטרליה
קטגוריה:אלבומי חברת קולומביה רקורדס
יחסי טנזניה–יפן

**יחסי טנזניה–יפן** הם היחסים הדיפלומטיים הרשמיים שבין **[[טנזניה|הרפובליקה המאוחדת של טנזניה]]** לבין **[[יפן]]**.

## סקירה כללית
הרפובליקה המאוחדת של טנזניה ויפן מקיימו יחסים דיפלומטיים רשמיים. היחסים הדיפלומטיים שבין טנזניה ליפן כוננו ב-9 בדצמבר 1961, יום הכרתה של יפן ברפובליקת טנגנייקה.

## ביקורים רמי דרג
### מטנזניה ליפן
* בנג'מין מקפה, נשיא טנזניה (2010, 2018)
* מיזנגו פינדה, ראש ממשלת טנזניה (2010, 2015)
* ג'קאיה קיקווטה, נשיא טנזניה (2013)
* קאסים מג'ליווה, ראש ממשלת טנזניה (2019)

### מיפן לטנזניה
* פומיהיטו, נסיך אקישינו ובת זוגו, קיקו, נסיכת אקישינו (2014)

## נציגויות דיפלומטיות
ממוזער|260px|שגרירות טנזניה בטוקיו, יפן
* טנזניה מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה. טנזניה מיוצגת ביפן בדרג הקונסולרי באמצעות קונסוליה רשמית אחת בעיר אוסקה.
* יפן מיוצגת בטנזניה בדרג השגרירות, באמצעות שגרירות רשמית שהיא מחזיקה בדאר א-סלאם.

## קישורים חיצוניים

* יחסי טנזניה–יפן, באתר משרד החוץ היפני

## הערות שוליים

קטגוריה:ערכים ללא קטגוריות פיזיות - יחסי חוץ
נמל התעופה הבין-לאומי אלכסנדריה א-נוזהה

**נמל התעופה הבין-לאומי אלכסנדריה א-נוזהה** (בערבית: **مطار النزهة**) הוא נמל התעופה המשני של העיר אלכסנדריה והוא ממוקם 7 קילומטרים דרומית-מזרחית למרכז העיר.

עד שנת 2011 שימש הנמל כשדה התעופה הבינלאומי של אלכסנדריה. אז הוכרז על סגירה של שדה התעופה לשיפוצים. תנועת המטוסים לנמל וממנו הועברה לנמל התעופה הבין-לאומי אלכסנדריה – בורג' אל-ערב.

במשך מספר שנים התבצעו שיפוצים באתר, אך הוא לא נפתח מחדש. בנאום שנשא נשיא מצרים עבד אל פתאח א סיסי בשנת 2017 בוועידת נוער באיסמעיליה, הוא מסר ששדה התעופה לא יפתח מחדש. הנשיא אמר שהשדה ושטחים סמוכים יימכרו ליזמים לצורך פיתוח מסחרי.

ב-4 ביוני 2021 הפגינו תושבי האזורים הסמוכים לשדה א-נוזהה נגד הכוונה לפנותם לצורך פיתוח מסחרי של האזור. ההפגנות פוזרו בכוח על ידי השלטונות.

שדה התעופה א-נוזהה מצוין עדיין כסגור ברישומים עדכניים לחודש ינואר 2025.

## ראו גם
* נמל התעופה הבין-לאומי אלכסנדריה – בורג' אל-ערב
* מצרים
* אלכסנדריה

## קישורים חיצוניים

## הערות שוליים

קטגוריה:מצרים: שדות תעופה
קטגוריה:אלכסנדריה: מבנים
SOR NB 18

**SOR NB 18** הוא אוטובוס מפרקי (אוטובוס ארוך) בשירות עירוני, מתוצרת יצרנית האוטובוסים הצ'כית **SOR Libchavy**  (שם רשמי: "SOR Libchavy spol. s r.o") אשר מיוצר משנת 2006 בצ'כיה.

אב טיפוס יוצר בשנת 2006, והייצור הסדרתי התחיל ב-2008.

## מאפיינים
* דגם "SOR NB 18" מוגדר כ"אוטובוס ארוך" ("אוטובוס מפרקי"). "אוטובוס מפרקי" הוא אוטובוס המחולק לשני מקטעים או יותר, המחוברים זה לזה באמצעות מפרק מסתובב. המפרק מקטין את רדיוס הפניות של האוטובוס הארוך ומאפשר לאוטובוס הארוך יכולת תמרון למרות אורכו
* מנועים אחוריים - בפוזיציה רוחבית - אנכית
* מספר מושבים: 80 - 64 מושבים, סך הכל 161 נוסעים כולל נוסעים בעמידה, גרסה נוספת: 44 מושבים, 107 נוסעים כולל נוסעים בעמידה
* 5 דלתות כניסה (פריסת דלת: 2-2-2-2-2)
* גובה רצפה מקרקע - 32 ס"מ, אוטובוס נמוך-רצפה
* מדגמי "SOR NB 18" יוצאו לפולין

### גרסאות
* "SOR NB 18" - גרסה מנוע דיזל
* "SOR NBH 18" - גרסה היברידית, מיוצר משנת 2009 (אוטובוס היברידי - חשמלי ("Hybrid electric bus" )

## גלריה

קובץ:SOR NB 18 Bratislava n°4231.JPG | דגם "SOR NB 18"
קובץ:14-05-06-bratislava-RalfR-26.jpg | דגם "SOR NB 18"
קובץ:Brno, Autotec 2008, SOR NB 18 III.jpg | דגם "SOR NB 18", שנת 2008
קובץ:Skalka, SOR NBH 18.jpg | דגם "SOR NB 18"
קובץ:SOR NB 18 - Transexpo 2011 (3).jpg | דגם "SOR NB 18", שנת 2011 - מבט למושבי הנוסעים
קובץ:Praha, Břevnov, Vypich, SOR NB 18.JPG | דגם "SOR NB 18"
קובץ:Praha, Staré Město, Staroměstská, SOR NBH 18 II.jpg | דגם "SOR NBH 18" (גרסה היברידית)
קובץ:Skalka, SOR NBH 18.jpg | דגם "SOR NBH 18" (גרסה היברידית)
קובץ:Skalka, hybridní autobus.jpg | דגם "SOR NBH 18" (גרסה היברידית)


## ראו גם
* SOR B 7,5
* SOR B 9,5
* SOR BN 9,5
* SOR NC 18
* SOR NS 18
* קרוזה B 741
* קרוזה ŠM 11

## קישורים חיצוניים

* 
* 
* אתר היצרן SOR

## הערות שוליים

קטגוריה:דגמי אוטובוסים
קטגוריה:אוטובוסים מפרקיים
קטגוריה:כלי רכב שהושקו ב-2006
קטגוריה:כלי רכב המיוצרים בצ'כיה
קטגוריה:כלי רכב 6 גלגלים ויותר
קטגוריה:כלי רכב היברידיים
קטגוריה:כלי רכב מנוע אחורי